《送人之会稽》
宋代·刘敞

鹰隼羞逐巢上雏，骐骝耻随厩中驹。由来俊迈恶羁絷，子独三年留上都。

江南秋风鲈鱼美，庖鲙炊粳东入吴。腰间兰佩垂左右，船若神仙人不如。

会稽古来好风俗，严助买臣相继驱。近来太守廷中臣，拔贤好善当朝无。

子今东去怀自许，解榻非君尚谁与。剋日飞声动洛阳，听君如听雷门鼓。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。